เรื่องร้องเรียน (ร้องเรียน,ห้องน้ำ,ความปลอดภัย) วันที่ 2023-06-21 02:55:04 — แขวงดอกไม้ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024683
ขอให้ปรับปรุงคุณภาพการให้บริการลูกค้าที่เข้าไปใช้บริการ ของห้างสรรพสินค้า...........เนื่องจากผู้ร้องแจ้งว่า ได้เข้าไปใช้บริการยังห้างสรรพสินค้าฯ ปรากฏว่า สภาพทั่วๆไปภายในห้างสรรพสินค้ามีความทรุดโทรมและมีสภาพเก่า ไม่ค่อยเปิดไฟให้ส่องสว่าง บรรยากาศภายในห้างสรรพสินค้ามีความมืด ซึ่งห้างสรรพสินค้าฯไม่ได้อยู่ในมาตรฐาน ความมักง่าย ไม่มีความเหมาะสมที่จะเป็นห้างสรรพสินค้า ภายในห้องน้ำของห้างสรรพสินค้าฯไม่มีการจัดเตรียมกระดาษชำระไว้ให้ลูกค้า มีเพียงแค่ตู้หยอดเหรียญจำหน่ายกระดาษชำระ ซึ่งผิดวิสัยของห้างสรรพสินค้าทั่วไป ที่ไม่มีบริการกระดาษชำระ ภายในห้างสรรพสินค้าฯ มีร้านอาหารจำนวนน้อยมาก ไม่เกินประมาณ 4 ร้าน ซึ่งด้านนอกห้างสรรพสินค้าฯไม่มีการติดตั้งกล้องวงจรปิด ซึ่งผู้ร้องเคยจอดรถบริเวณห้างสรรพสินค้าฯ แล้วรถของผู้ร้องเป็นรอยเฉี่ยว แต่ผู้ร้องตามหาบุคคลกระทำการเฉี่ยวรถของผู้ร้องไม่ได้ เพราะบริเวณด้านนอกห้างสรรพสินค้าไม่มีการติดตั้งกล้องวงจรปิด เหมือนว่าห้างสรรพสินค้าไม่มีคุณภาพ และไม่มีสามัญสำนึกต่อลูกค้าในพื้นที่สาธารณะ ซึ่งทางห้างสรรพสินค้าอย่าเห็นแก่เงินเพียงอย่างเดียว ขอให้มีจิตสำนึกในการดูแลและตอบแทนลูกค้าด้วย ควรปรับปรุงให้มาตรฐานของห้างสรรพสินค้ามีคุณภาพดีขึ้น ประกอบกับผู้ร้องเคยถูกขโมยล้วงกระเป๋าที่ตลาดกลางคืน ซึ่งตั้งอยู่ติดกับห้างสรรพสินค้าดังกล่าว โดยมีเจ้าของห้างสรรพสินค้าและเจ้าของตลาดเป็นบุคคลเดียวกัน แต่ไม่สามารถตามหาขโมยได้ เพราะบริเวณพื้นที่ดังกล่าวไม่มีกล้องวงจรปิดแต่อย่างใด ซึ่งตั้งแต่ผู้ร้องเข้าไปใช้บริการที่ห้างสรรพสินค้ามาทุกแห่ง ยังไม่เคยพบเห็นห้างสรรพสินค้าแห่งใด มีคุณภาพต่ำเท่านี้มาก่อนเลย ผู้ร้องประสบปัญหาในลักษณะดังกล่าวตลอดที่เข้าไปใช้บริการที่ห้างสรรพสินค้าฯ ซึ่งประสบปัญหามาเป็นระยะเวลาประมาณ 1 ปีขึ้นไป ขอให้ทางห้างสรรพสินค้าฯช่วยสร้างพื้นที่ความปลอดภัยให้มากกว่านี้ จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯอย่างเร่งด่วน เพื่ออำนวยความสะดวกให้แก่ลูกค้าที่เข้าไปใช้บริการให้ดียิ่งขึ้นต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata